Document ID: /roh_data/filtered/fineweb-2-filterrobots_roh.jsonl.gz/50502

Investir daners e proteger il clima, quai è l’idea da uschenumnads fonds persistents. L'organisaziun d’ambient Greenpeace crititgescha uss però tals fonds. Quels sajan mo minim megliers che fonds convenziunals.
A quella conclusiun vegn in studi da l’agentura rating Inrate che l’organisaziun d’ambient ha incumbensà. Ils fonds che duain esser persistents na dumognian betg da manar dapli chapital en in'economia persistenta, hai num.
Perquai pretenda Greenpeace che la politica defineschia per fonds persistents cleras pretensiuns minimalas.